Daniel Lanois

**Daniel Roland Lanois**, CM () er ein kanadisk plateprodusent, gitarist, vokalist og låtskrivar.

Lanois har gjeve ut fleire album som soloartist, men han er mest kjend som produsent for ei rekkje artistar. Blant desse artistane finn ein Bob Dylan, Neil Young, Peter Gabriel, Emmylou Harris, Willie Nelson og Brandon Flowers. Lanois har òg samarbeidd med Brian Eno og er kanskje mest kjend for å ha produsert fleire album for U2, inkludert storseljarane *[[The Joshua Tree]]* og *[[Achtung Baby]]*. Tre album produserte eller delvis produserte av Lanois har vunne Grammyprisen for årets allbum i USA. Fire andre album har vore nominerte til denne prisen.

## Biografi

Lanois byrja produksjonskarrieren sin som 17-åring, då han produserte lokale artistar som Simply Saucer med broren Bob Lanois i eit studio i ein kjellar heime hos mora i Ancaster i Ontario. Seinare skipa Lanois Grant Avenue Studios i eit gammalt hus han kjøpte i Hamilton i Ontario. Han arbeidde med ei rekkje lokale band, som Martha and the Muffins (der systera Jocelyne spelte bass), Ray Materick, Spoons og den kanadiske barnesongaren Raffi.

I 1981 spelte Lanois på og produserte albumet *This Is The Ice Age* av Martha and The Muffins. I 1985 fekk han ein CASBY-pris for arbeidet sitt med eit Martha and the Muffins-album.

Lanois samarbeidde med Brian Eno på somme av Eno sine eigne prosjekt, mellom anna kjenningsmelodien for David Lynch-filmen *[[filmen Dune|Dune]]*. Eno inviterte han til å vere medprodussent på U2-albumet *[[The Unforgettable Fire]]*.  I lag med Eno produserte han vidare *The Joshua Tree* for U2 i 1987, og dette vann Grammy-prisen for årets album. Seinare var han produsent på *[[Achtung Baby]]* og *[[All That You Can't Leave Behind]]*, som begge vart nominerte til den same prisen. Lanois arbeidde nok ein gong med U2 og Brian Eno i 2009 på albumet *[[No Line on the Horizon]]*. Han var då òg involvert i låtskrivinga og noko av miksinga.

Arbeidet til Lanois med U2 opna dørene for andre toppseljande artistar. Han samarbeidde med Peter Gabriel på albumet sitt *[[Birdy av Peter Gabriel|Birdy]]* (1985), filmmusikken til Alan Parker-filmen med same namn, og det meste av 1985 gjekk med til å produsere Gabriel-albumet ''So'', som kom ut i 1986 og vart det bestseljande albumet hans. Det vart òg nominert til Grammy-prisen for årets album. Seinare produserte Lanois òg oppfølgjaren, *[[Us av Peter Gabriel|Us]]*, som kom ut i 1992.

Bono føreslo Lanois for Bob Dylan seint i 1980-åra. I 1989 produserte Lanois Dylan-albumet *[[Oh Mercy]]*. Åtte år seinare arbeidde dei saman igjen på *[[Time Out of Mind]]*. Dette albumet vann prisen for årets album i USA i 1997. I sjølvbiografien sin, *[[Chronicles, Vol. 1]]*, skildrar Dylan det omstridde men givande arbeidsforholdet han utvikla med Lanois.

I 1995 samarbeidde Lanois med Emmylou Harris på *[[Wrecking Ball av Emmylou Harris|Wrecking Ball]]* og vann i 1996 prisen for årets beste moderne folkealbum. I 1998 produserte han og spelte på Willie Nelson-albumet *[[Teatro av Willie Nelson|Teatro]].*

Lanois arbeidde med Neil Young på albumet *[[Le Noise]]* i juni 2010 då Lanois var skadd etter ei motorsykkelulukke i Silver Lake-området i Los Angeles.
Han har sidan blitt frisk att.
Produksjonsstilen til Lanois er kjend for den «store» og «levande» trommelyden, atmosfæriske gitarar og romlege klang.
*Rolling Stone* kalla Lanois «den viktigaste plateprodusenten som kom til i 80-åra».

I tillegg til å vere produsent er Lanois òg låtskrivar, musikar og plateartist. Han har gjeve ut fleire soloalbum og laga filmmusikk. Det første albumet hans, *[[Acadie av Daniel Lanois|Acadie]]*, kom ut i 1989. Ei rekkje av songane til Lanois er blitt spelte av andre artistar, som Dave Matthews, Jerry Garcia Band, Willie Nelson, Tea Party, Anna Beljin, Isabelle Boulay og Emmylou Harris, og albuma hans har hatt noko sukess, særleg i Canada. Lanois spelar gitar, pedalsteelgitar og trommer. Det instrumentale albumet hans *[[Belladonna av Daniel Lanois|Belladonna]]* frå 2005 vart nominert til ein Grammypris.

I oktober 2009 skipa Lanois eit prosjekt kalla Black Dub med han sjølv på gitar, Brian Blade på trommer og Daryl Johnson på bass, i tillegg til songaren Trixie Whitley. Dei gav ut eit album i 2010.

Lanois medverka med musikk til videospelet Red Dead Redemption 2 i 2018.

## Diskografi

## Filmar

## Produksjonsarbeid
* *Demo*&nbsp;– Simply Saucer, 1974 (ikkje utgjeve før 1989, på albumet *[[Cyborgs Revisited]]*)
* *Blues and Sentimental*&nbsp;– Jackie Washington, 1976 (som «Dan Lanois»)
* *[[Hobo's Taunt]]*- Willie P. Bennett, 1977 (lydteknikar, som «Dan Lanois», med Bob Lanois)
* *[[More Singable Songs]]*&nbsp;– Raffi, 1977 (som «Dan Lanois»)
* *Can't Wait For Summer*&nbsp;– Ron Neilson, 1978
* *[[Choice Cuts av Crackers|Choice Cuts]]*&nbsp;– Crackers, 1978 (som «Dan Lanois»)
* *Desperate Cosmetics*&nbsp;– Scott Merritt, 1979
* *Millionaires*, 1980 EP (som «Danny Lanois») (inkludert to medlemmar frå Teenage Head)
* *[[This is the Ice Age]]*&nbsp;– Martha and the Muffins, 1981
* *Dream Away*&nbsp;– Bernie LaBarge, 1981
* *Mama Quilla, KKK, Angry Young Woman*&nbsp;– 3-song 12" Album- 1982, Mama Quilla II
* *Dance After Curfew*&nbsp;– Nash the Slash, 1982
* *[[Danseparc]]*&nbsp;– Martha and the Muffins, 1983
* *Ambient 4/[[On Land]]*&nbsp;– Brian Eno, 1982 (lydteknikar som «Danny Lanois»)
* *Parachute Club*&nbsp;– Parachute Club, 1983
* **&nbsp;– Brian Eno, 1983
* *[[The Pearl]]*&nbsp;– Harold Budd og Brian Eno, 1984
* *[[Mystery Walk]]*&nbsp;– M + M, 1984
* *[[The Unforgettable Fire]]*&nbsp;– U2, 1984
* *[[Secrets and Sins]]*&nbsp;– Luba, 1984
* *[[Thursday Afternoon]]*&nbsp;– Brian Eno, 1985
* *[[Hybrid av Michael Brook|Hybrid]]*&nbsp;– Michael Brook, 1985
* *[[Birdy av Peter Gabriel|Birdy]]*&nbsp;– Peter Gabriel, 1985
* *Voices*&nbsp;– Roger Eno, 1985
* *[[Power Spot]]*&nbsp;– Jon Hassell, 1986
* *[[So av Peter Gabriel|So]]*&nbsp;– Peter Gabriel, 1986
* *[[The Joshua Tree]]*&nbsp;– U2, 1987
* *[[Robbie Robertson av Robbie Robertson|Robbie Robertson]]*&nbsp;– Robbie Robertson, 1987
* *[[Acadie av Daniel Lanois|Acadie]]*&nbsp;– Daniel Lanois, 1989
* *[[Oh Mercy]]*&nbsp;– Bob Dylan, 1989
* *[[Yellow Moon]]*&nbsp;– Neville Brothers, 1989
* *[[Home av Hothouse Flowers|Home]]*&nbsp;– Hothouse Flowers, 1990
* *[[Achtung Baby]]*&nbsp;– U2, 1991
* *Flash of the Spirit*&nbsp;– Jon Hassell og Farafina, 1992
* *[[Us av Peter Gabriel|Us]]*&nbsp;– Peter Gabriel, 1992
* *[[The Last of the Mohicans]]*&nbsp;– filmmusikk, 1992
* *[[For the Beauty of Wynona]]*&nbsp;– Daniel Lanois, 1993
* *[[Ron Sexsmith av Ron Sexsmith|Ron Sexsmith]]*&nbsp;– Ron Sexsmith, 1994
* *[[Wrecking Ball av Emmylou Harris|Wrecking Ball]]*&nbsp;– Emmylou Harris, 1995
* *Night to Night*&nbsp;– Geoffrey Oryema, 1996
* *[[Fever In Fever Out]]*&nbsp;– Luscious Jackson, 1996
* *[[Time Out of Mind]]*&nbsp;– Bob Dylan, 1997
* *[[Brian Blade Fellowship av Brian Blade|Brian Blade Fellowship]]*&nbsp;– Brian Blade, 1998
* *[[12 Bar Blues av Scott Weiland|12 Bar Blues]]*&nbsp;– Scott Weiland, 1998
* *[[Teatro av Willie Nelson|Teatro]]*&nbsp;– Willie Nelson, 1998
* *[[albumet The Million Dollar Hotel|The Million Dollar Hotel: Music from the Motion Picture]]*&nbsp;– filmmusikk, 2000
* *[[All That You Can't Leave Behind]]*&nbsp;– U2, 2000
* *[[La Belle Vista]]*&nbsp;- Harold Budd, 2003 (i løyndom spelt inn i stova til Lanois i Los Angeles)
* *[[How to Dismantle an Atomic Bomb]]*&nbsp;– U2, 2004 (songen «Love and Peace or Else»)
* *[[Dusk & Summer]]*&nbsp;– Dashboard Confessional, 2006 (òg produsert av Don Gilmore)
* *[[loudQUIETloud, A film about the pixies]]*&nbsp;– filmmusikk, 2006
* *Back Where You Belong*&nbsp;– Sinéad O'Connor, 2007.
* *Let It Go* &nbsp;- Mother Superior, 2007.
* *Snake Road*&nbsp;– Bob Lanois, 2006.
* *[[No Line on the Horizon]]*&nbsp;– U2, 2009 (òg låtskrivar).
* «Mind Games» & «Night Nurse» – Sinéad O'Connor, 2009.
* *[[Mercy av Rocco DeLuca and the Burden|Mercy]]*&nbsp;– Rocco DeLuca and the Burden, 2009.
* *[[Flamingo av Brandon Flowers|Flamingo]]*&nbsp;– Brandon Flowers, 2010.
* *[[Le Noise]]*&nbsp;– Neil Young, 2010.
* *[[Honest Mistake]]*&nbsp;- Jim Wilson, 2012.
* *[[Battle Born]]* – The Killers, 2012 (medlåtskrivar på songane «The Way It Was», «Heart of a Girl» og «Be Still»).
* *[[Rocco Deluca]]*&nbsp;- Rocco Deluca, 2014.

## Kjelder

**Denne artikkelen bygger på «[[:en:Daniel Lanois|Daniel Lanois]]» frå ,  den 8. desember 2018.* 
*** oppgav desse kjeldene:*
* Daniel Lanois-intervju på Freethescene.com

## Bakgrunnsstoff

* 
* Lanois på discogs.com
*